Skorpionkloslekta

Coronilla coronata
 Coronilla juncea
 Coronilla minima
 Coronilla ramosissima
 Coronilla repanda
 skorpionklo (C. scorpioides)
 Coronilla vaginalis
 Coronilla valentina
 Coronilla viminalis

Skorpionkloslekta (Coronilla) er ei planteslekt i erteblomstfamilien.

Artene er busker, halvbusker eller ettårige urter. Bladene er ulikefinnede med 2–4 småblad. Blomstene sitter 2–13 sammen i sidestilte hoder. De er gule hos alle arter unntatt Coronilla viminalis som har hvite eller rosa blomster. Det er 9 sammenvokste pollenbærere og 1 fri. Belgen er sylindrisk og enten rett eller krøllet som en skorpionhale. Den er sammensnurpet mellom frøene med 2–16 segmenter.

Slekta er utbredt i Europa, Vest-Asia og Nord-Afrika med flest arter i middelhavslandene. Én art, skorpionklo (C. scorpioides), er funnet i Norge som et tilfeldig ugras.

Den svenske botanikeren Per Lassen publiserte i 1989 et arbeid der han reviderte systematikken for slektene Coronilla, Hippocrepis og Securigera. Ifølge Lassen og ILDIS World Database of Legumes er det 9 arter i  Coronilla. Blant endringene var at buskvikke (Coronilla emerus) ble flyttet til Hippocrepis og kronvikke (Coronilla varia) til Securigera.

Litteratur

Eksterne lenker 
 

Erteblomstfamilien
Planter formelt beskrevet i 1753
Planter formelt beskrevet av Carl von Linné